Kiruna vald

Kiruna vald on 2. järgu haldusüksus Rootsis Norrbotteni lääni põhjaosas. See on pindalalt Rootsi kõige suurem omavalitsus. Ühtlasi on see Rootsi kõige põhjapoolsem omavalitsus.

Kiruna vald piirneb Norra ja Soomega ning Gällivare ja Pajala vallaga.

Kiruna vallas Tynnyrilaki mäel asub Struve geodeetilise kaare punkt ().

Alates aastast 1898 tegutseb seal Kiruna kaevandus, mis on maailma suurim maa-alune rauakaevandus. Rauamaaki on kaevandatud ka Svappavaaras.

Vallal on sõprussuhted Arhangelski linnaga Venemaal.

Asustus 
Suuremad asulad (elanike arv aastal 2000) on

 Kiruna 19 148
 Vittangi 851
 Jukkasjärvi 541
 Svappavaara 434
 Kuttainen 343
 Karesuando 327
 Övre Soppero 230

Loodus 
Vallas asub 1909. aastal loodud Abisko rahvuspark (77 km²) ja 1920. aastal loodud Vadvetjåkka rahvuspark (26,3 km²).

Vallas asub üle 6000 järve. Neist suurim on Torneträsk (332 km²), mis on suuruselt Rootsi seitsmes järv ning Skandinaavia suurim mägijärv.

Valla kõrgeim mägi on Kebnekaise (2096 m), mis on ühtlasi ka Rootsi kõrgeim tipp.

Viited

Välislingid 

 Valla koduleht

Rootsi vallad